പോലീസ് അതിക്രമം ആരോപിച്ച് കോണ്ഗ്രസിന്റെ മാര്ച്ച് ചാരുംമൂട് :താമരക്കുളം പച്ചക്കാട് പ്രദേശത്ത് നിന്ന് സി.പി.എം വിട്ട് കോണ്ഗ്രസില് ചേര്ന്ന മുന് ബ്രാഞ്ച് സെക്രട്ടറി റെനി തോമസിനെതിരേ സി.പി.എമ്മും പോലീസും അതിക്രമം കാട്ടുന്നുവെന്നാരോപിച്ച് കോണ്ഗ്രസ് നൂറനാട് ബ്ലോക്ക് കമ്മിറ്റി പച്ചക്കാട് ജങ്ഷനിലേക്ക് മാര്ച്ച് നടത്തി. ഇന്നലെ രാവിലെ 11 ന് പച്ചക്കാട് കശുവണ്ടി ഫാക്ടറി ജങ്ഷനില് നിന്ന് കൊടിക്കുന്നില് സുരേഷ് എം.പി.യുടെ നേതൃത്വത്തിലാണ് മാര്ച്ച് ആരംഭിച്ചത്. യോഗം കൊടിക്കുന്നില് സുരേഷ് എം.പി ഉദ്ഘാടനം ചെയ്തു. സി.പി.എമ്മിനും നൂറനാട് പോലീസിനുമെതിരെ അദ്ദേഹം രൂക്ഷ വിമര്ശനം ഉയര്ത്തി. കോണ്ഗ്രസ് ബ്ലോക്ക് പ്രസിഡന്റ് ജി.ഹരിപ്രകാശ് അധ്യക്ഷത വഹിച്ചു.കെ.പി.സി.സി. ജനറല് സെക്രട്ടറി കെ.പി. ശ്രീകുമാര് മുഖ്യ പ്രസംഗം നടത്തി. ഡി.സി.സി വൈസ് പ്രസിഡന്റ് കെ.ആര്.മുരളീധരന്, താമരക്കുളം ഗ്രാമ പഞ്ചായത് പ്രസിഡന്റ് ജി.വേണു, പി.ബി. ഹരികുമാര്, പി.രഘു , റെനി തോമസ് എന്നിവര് പ്രസംഗിച്ചു. ഡിസി.സി ജനറല് സെക്രട്ടറിമാരായ മനോജ് സി.ശേഖര്,രാജന് പൈനുംമൂട്, ടി.പാപ്പച്ചന്, എം.ആര്.രാമചന്ദ്രന്, ബി.രാജലക്ഷ്മി എസ്. സാദിഖ്, എസ്.രാജന്പിള്ള , ഇബ്രാഹിം കുട്ടി, എ.എസ്.ഷാനവാസ്, വന്ദനാ സുരേഷ് തുടങ്ങിയവര് നേതൃത്വം നല്കി. മാവേലിക്കര തഹസീല്ദാര് എസ്.സന്തോഷ്കുമാര് ഡെപ്യൂട്ടി തഹസില്ദാര് ജി.ബിനു എന്നിവരും സര്ക്കിള് ഇന്സ്പെക്ടര്മാരായ ജോസ് മാത്യു, ജി.സുരേഷ് കുമാര്, വി.ആര്. ജഗദീഷ് എന്നിവരുടെ നേതൃത്വത്തില് വന് പോലീസ് സംഘവും സ്ഥലത്തുണ്ടായിരുന്നു.